Manggon ing antarane wit-witan, wujude kaya candhi ing kerajaan Majapahit, ya iku yang diarani Umbul Jumprit.[5] Wangunan iki dikeramatake warga ing sekitare sanajan uga dimanfaatake kanggo kabutuhan saben dinane.[5] Banyu Umbul Jumprit ora naté garing, sanajan mangsa ketiga, banyune tetep akeh, banyu Umbul Jumprit iku minangka tuk’e Kali Progo.[5] Merga isih dianggep keramat, Umbul Jumprit asring dienggo ritual kayata kungkum lan méditasi, puncake ing dina Slasa Kliwon lan Jumat Kliwon.[5] Tujuane ya iku akeh, salah sijine mbuwang siyal lan nglalap rejeki.[5] Jumprit uga dadi panggonan kang dianggep suci déning umat Budha.[5] Saben peringatan Waisak, telyung dina sedurunge para biksu nglakoni upacara njupuk banyu ing Umbul Jumprit.[5] Banyu Jumprit dipercaya isa gawé awet enom, entheng rezeki, lan mbuwang siyal.[5]